Корнская мова

Ко́рнская мо́ва () адносіцца да брыцкай падгаліны кельцкай галіны індаеўрапейскай моўнай сям’і разам з валійскай, брэтонскай і вымерлай кумбрыйскай мовай.

 Гісторыя 
Гісторыя корнскай мовы пачынаецца ў 577 годзе, калі ў выніку бітвы пры Дэорхэме паўднёва-заходнія брыты (будучыя корнцы) аказаліся адрэзанымі ад заходніх брытаў (будучых валійцаў). Пасля заваявання Корнуала саксамі ў першай палове X стагоддзя корнцы працягвалі захоўваць сваю мову, і нават у XVI стагоддзі шмат хто з іх не ведаў англійскай.

Адносна таго, ці была корнская мова мёртвай, існуе два меркаванні. Некаторыя даследчыкі сцьвярджаюць, што корнская мова цалкам выйшла з ужытку ў XVIII стагоддзі і адраджалася наноў ужо з мёртвага стану. Іншыя лічаць, што асобныя людзі, якія ведалі корнскую ад продкаў, дажылі аж да моўнага адраджэння XX стагоддзя, і мова, такім чынам, ніколі не памірала, хоць і перажыла перыяд крайняга заняпаду.

У пачатку XX стагоддзя ў корнцах прачнулася цікавасць да ўласнай мовы і культуры, пачалося моўнае адраджэнне. У 2010 г. ЮНЕСКА перакваліфікавала корнскую мову з мёртвай у статус пад крытычнай пагрозай знікненняBBC News. Cornish language no longer extinct, says UN. У той ці іншай ступені корнскай валодаюць каля 3500 чалавек.

 Алфавіт і правапіс 
Корнская мова выкарыстоўвае наступны варыянт лацінскага алфавіта:
Aa Bb Cc Dd Ee Ff Gg Hh Ii Jj Kk Ll Mm Nn Oo Pp Rr Ss Tt Uu Vv Ww Yy.

Арфаграфія фаналагічная.

 Крыніцы 

 Спасылкі 

 An Burow Навіны корнскай мовы
 Cornish Language Fellowship
 Agan Tavas  Таварыства, якое спрыяе развіццю корнскай мовы
 Blas Kernewek — A Taste of Cornish Пачатковыя ўрокі корнскай мовы ад BBC
 Cornish today
 партнёрства Таварыства корнскай мовы 

Катэгорыя:Брыцкія мовы
Катэгорыя:Мовы Вялікабрытаніі